12. ฐานะการเงินและผลการดำเนินงาน

12.1 งบการเงิน

1. รายงานการสอบบัญชี

ฝ่ายบริหารได้จัดทำงบการเงินรวมและงบการเงินเฉพาะบริษัท ตามมาตรฐานการบัญชีที่รับรองทั่วไป
โดยถือปฏิบัติตามมาตรฐานการบัญชีที่กำหนดโดยพระราชบัญญัติวิชาชีพบัญชี พ.ศ. 2547
มีการใช้นโยบายบัญชีที่เหมาะสมและถือปฏิบัติโดยสม่ำเสมอ
ตลอดจนได้มีการพิจารณาถึงความสมเหตุสมผลและระมัดระวังรอบคอบในการจัดทำงบการเงิน
รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้ตระหนักถึงภาระหน้าที่และความรับผิดชอบในการกำกับดูแลการรายงานทางการเงินให้เป็นไปอย่างมีประสิทธิภาพ
จึงได้ออกระเบียบบริษัทฯ ว่าด้วยการบัญชี การเงิน และการงบประมาณ พ.ศ. 2544
เพื่อเป็นแนวทางให้ฝ่ายบริหารใช้ปฏิบัติ และได้จัดตั้งคณะกรรมการตรวจสอบขึ้น
เพื่อช่วยกำกับดูแลการจัดทำรายงานทางการเงินของบริษัทให้ถูกต้องครบถ้วน
มีการใช้นโยบายบัญชีที่เหมาะสมและถือปฏิบัติโดยสม่ำเสมอ
และสอบทานให้บริษัทมีระบบการควบคุมภายในที่เหมาะสมและมีประสิทธิผล
เพื่อให้มั่นใจว่าระบบงานและวิธีปฏิบัติดีเพียงพอที่จะช่วยป้องกันและลดความเสี่ยงที่อาจจะเกิดขึ้น
และเพียงพอที่จะช่วยป้องกันทรัพย์สินของบริษัทจากการสูญหายหรือนำไปใช้โดยบุคคลที่ไม่มีสิทธิหรือไม่มีอำนาจหน้าที่
รวมทั้งทำให้ทราบจุดอ่อนหรือรายการที่ผิดปกติได้ทันเวลาเพื่อป้องกันการทุจริต

จากรายงานของผู้สอบบัญชีในช่วงระยะเวลา 3 ปีที่ผ่านมา (2547 – 2549)
ผู้สอบบัญชีมีความเห็นว่า งบการเงินรวมของบริษัทและบริษัทย่อย และงบการเงินเฉพาะบริษัท
แสดงฐานะการเงินรวมและฐานะการเงินเฉพาะของบริษัท
ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

คณะกรรมการตรวจสอบสอบทานงบการเงินประจำไตรมาสและประจำปี 2549 ร่วมกับผู้สอบบัญชี
และฝ่ายบริหาร โดยซักถาม ให้คำแนะนำ และข้อคิดเห็นที่เป็นประโยชน์
เพื่อให้มั่นใจว่ากระบวนการจัดทำงบการเงินของบริษัท และการเปิดเผยข้อมูลที่สำคัญมีความถูกต้อง
ครบถ้วน เชื่อถือได้ สอดคล้องกับกฎหมายและประกาศที่เกี่ยวข้อง
จัดทำตามมาตรฐานการบัญชีที่รับรองทั่วไปและถือปฏิบัติโดยสม่ำเสมอ

จากวิธีปฏิบัติและการกำกับดูแลดังกล่าวข้างต้น
คณะกรรมการจึงมีความเห็นว่างบการเงินรวมและงบการเงินเฉพาะบริษัท ประจำปีสิ้นสุดวันที่ 31
ธันวาคม 2549 ของบริษัทได้แสดงฐานะการเงินและผลการดำเนินงานที่ถูกต้อง เชื่อถือได้
เป็นไปตามมาตรฐานการบัญชีที่รับรองทั่วไป และปฏิบัติถูกต้องตามกฎหมายและประกาศที่เกี่ยวข้อง

2. ตารางสรุปงบการเงิน

  งบดุล

  []

งบดุล (ต่อ) []

งบดุลรวม

[]

งบดุลรวม (ต่อ)

[]

งบกำไรขาดทุน

[]

งบกำไรขาดทุนรวม

[]

  งบแสดงการเปลี่ยนแปลงในส่วนของผู้ถือหุ้น

[]

งบแสดงการเปลี่ยนแปลงในส่วนของผู้ถือหุ้นรวม

  []

งบกระแสเงินสด

[]

  งบกระแสเงินสด (ต่อ)

[]

  งบกระแสเงินสดรวม

[]

  งบกระแสเงินสดรวม (ต่อ)

[]

3. ตารางแสดงอัตราส่วนทางการเงินที่สำคัญสำหรับงบการเงินเฉพาะบริษัท

[]

  ตารางแสดงอัตราส่วนทางการเงินที่สำคัญสำหรับงบการเงินของบริษัทและบริษัทย่อย

[]

2.  คำอธิบายและการวิเคราะห์ฐานะการเงินและผลการดำเนินงาน

12.2.1 บทรายงานและการวิเคราะห์ของฝ่ายบริหาร

บทสรุปผู้บริหาร

บริษัท ผลิตไฟฟ้า จำกัด (มหาชน) หรือ บผฟ. เป็นผู้ผลิตไฟฟ้าอิสระเอกชน (Independent
Power Producer) ซึ่งมีกำลังผลิตติดตั้งตามสัดส่วนการถือหุ้นรวมจำนวน 3,133.6 เมกะวัตต์
จากโรงไฟฟ้าขนาดใหญ่และเล็กรวมทั้งสิ้น 13 โรง
หลังจากการชำระเงินและรับโอนหุ้นของโรงไฟฟ้าถ่านหิน บีแอลซีพี กำลังการผลิต 1,434
เมกะวัตต์ ในสัดส่วนร้อยละ 50 จาก CLP Power (BLCP) Ltd. เมื่อวันที่ 30 มกราคม 2550

สำหรับผลการดำเนินงานของกลุ่ม บผฟ. ในปี 2549 สิ้นสุดวันที่ 31 ธันวาคม 2549
มีกำไรสุทธิทั้งสิ้น 6,036 ล้านบาท เพิ่มขึ้น 1,943 ล้านบาท หรือคิดเป็นร้อยละ 48 เมื่อเทียบกับปี
2548 ทั้งนี้หากไม่คำนึงถึงผลกระทบจากอัตราแลกเปลี่ยนแล้ว ในปี 2549 บริษัทจะมีกำไรจำนวน
5,270 ล้านบาท เพิ่มขึ้นจากปี 2548 จำนวน 892 ล้านบาท หรือคิดเป็นร้อยละ 20
สาเหตุของการเพิ่มขึ้นของกำไรสุทธิก่อนผลกระทบอัตราแลกเปลี่ยนเนื่องจาก

-   บผฟ. มีกำไรลดลง 169 ล้านบาท ส่งผลให้ขาดทุนสุทธิ 165 ล้านบาท
    เนื่องจากรายได้ลดลงทั้งสิ้น 85 ล้านบาท สาเหตุหลักจากเงินปันผลรับและรายได้อื่นๆลดลง
    ประกอบกับค่าใช้จ่ายในการบริหารที่เพิ่มขึ้น 84 ล้านบาท
    สาเหตุหลักเกิดจากค่าใช้จ่ายในการพัฒนาโครงการน้ำเทิน 1

-   กลุ่มธุรกิจผู้ผลิตไฟฟ้าอิสระเอกชน (ไอพีพี) คือ บริษัท ผลิตไฟฟ้าระยอง จำกัด (บฟร.) และ
    บริษัท ผลิตไฟฟ้าขนอม จำกัด (บฟข.) มีกำไรสุทธิของกลุ่มเท่ากับ 4,928 ล้านบาท เพิ่มขึ้น
    720 ล้านบาท เนื่องจากรายได้ค่าไฟที่เพิ่มขึ้นของ บฟร. และ บฟข.

-   กลุ่มธุรกิจผู้ผลิตไฟฟ้ารายเล็ก (เอสพีพี) ประกอบด้วย 5 บริษัท คือ บริษัท กัลฟ์อิเล็คตริก
    จำกัด (มหาชน) (จีอีซี) บริษัท อมตะ-เอ็กโก เพาเวอร์ จำกัด (เออีพี) บริษัท อมตะ
    เพาเวอร์ (บางปะกง) จำกัด (เอพีบีพี) บริษัท ทีแอลพี โคเจเนอเรชั่น จำกัด (ทีแอลพี
    โคเจน) และ บริษัท ร้อยเอ็ด กรีน จำกัด (ร้อยเอ็ด กรีน) มีกำไรสุทธิรวมทั้งสิ้นเท่ากับ
    126 ล้านบาท ลดลงทั้งสิ้น 173 ล้านบาท เนื่องจากต้นทุนขาย
    ค่าใช้จ่ายบริหารและดอกเบี้ยจ่าย ของ จีอีซี ที่เพิ่มขึ้น

-   กลุ่มธุรกิจผู้ผลิตไฟฟ้าต่างประเทศ ประกอบด้วย บริษัท โคแนล โฮลดิ้ง คอร์ปอเรชั่น
    (โคแนล) และ โครงการน้ำเทิน 2 (เอ็นทีพีซี) มีกำไรสุทธิรวมทั้งสิ้น 119 ล้านบาท เพิ่มขึ้น
    423 ล้านบาท สาเหตุหลักเนื่องจากในปี 2549 เอ็นทีพีซีมีขาดทุนสุทธิ จำนวน 29 ล้านบาท
    ในขณะที่ปี 2548 มีขาดทุนสุทธิ 455 ล้านบาท
    ซึ่งส่วนใหญ่เป็นการบันทึกค่าใช้จ่ายในการพัฒนาโครงการจำนวน 280 ล้านบาท

-   กลุ่มธุรกิจอื่นๆ ประกอบด้วย บริษัท เอ็กโก เอ็นจิเนียริ่ง แอนด์ เซอร์วิส จำกัด (เอสโก)
    และ บริษัท เอ็กคอมธารา จำกัด (เอ็กคอมธารา) มีกำไรสุทธิรวมทั้งสิ้น 262 ล้านบาท
    เพิ่มขึ้น 91 ล้านบาท สาเหตุหลักจากรายได้ค่าบริการที่เพิ่มขึ้นของเอสโก

การวิเคราะห์ผลการปฏิบัติตามแผนการดำเนินธุรกิจ

  บผฟ. เป็นบริษัทผลิตไฟฟ้าเอกชนรายใหญ่แห่งแรกของประเทศไทยที่จัดตั้งขึ้นในปี 2535
  ในลักษณะบริษัทโฮลดิ้ง ที่มีการลงทุนในบริษัทย่อยหรือบริษัทร่วมต่างๆ บผฟ.
  ดำเนินการภายใต้วิสัยทัศน์ที่ว่า
  “เป็นบริษัทไทยชั้นนำที่ดำเนินธุรกิจผลิตไฟฟ้าครบวงจรและครอบคลุมถึงธุรกิจการให้บริการด้านพลังงานทั้งในประเทศไทยและภูมิภาคอาเซียนด้วยความมุ่งมั่นที่จะธำรงไว้ซึ่งสิ่งแวดล้อมและการพัฒนาสังคม”

  บผฟ.ดำเนินธุรกิจหลักในการลงทุนในโครงการผลิตไฟฟ้าเอกชนรายใหญ่ทั้งในประเทศไทยและภูมิภาคอาเซียน
  เพื่อผลิตและจำหน่ายกระแสไฟฟ้าให้การไฟฟ้าฝ่ายผลิตแห่งประเทศไทย (กฟผ.)
  ภายใต้สัญญาซื้อขายไฟฟ้าระยะยาว
  โดยมีเป้าหมายในการจัดหาผลตอบแทนที่ดีจากการลงทุนให้แก่ผู้ถือหุ้นโดยการบริหารจัดการโครงการที่มีอยู่ปัจจุบัน
  ตลอดจนการสรรหาโครงการที่มีคุณภาพและให้ผลตอบแทนที่ดีในอนาคต
  และอยู่ในระดับความเสี่ยงที่สามารถยอมรับได้

  ณ เดือนธันวาคม 2549 ประเทศไทยมีกำลังผลิตติดตั้งรวมจำนวน 27,107 เมกะวัตต์¹
  ซึ่งประมาณร้อยละ 10.24 ของกำลังผลิตนี้มาจากกำลังผลิตในกลุ่ม บผฟ. โดยในปี 2549
  ความต้องการพลังไฟฟ้าสูงสุดอยู่ในช่วงเดือนพฤษภาคมที่ 21,064 เมกะวัตต์[1]
  คิดเป็นอัตราการเติบโตร้อยละ 2.56 เมื่อเทียบกับความต้องการพลังไฟฟ้าสูงสุด
  ซึ่งเกิดขึ้นเมื่อเดือนเมษายนของปี 2548

  เนื่องจากการชะลอตัวลงของภาวะเศรษฐกิจ อัตราค่าไฟที่สูงขึ้น
  และนโยบายส่งเสริมการประหยัดพลังงานโดยภาครัฐที่ประสบผลสำเร็จเป็นอย่างดี
  ส่งผลให้ค่าความต้องการใช้ไฟฟ้าที่แท้จริงต่ำกว่าที่พยากรณ์ไว้จากแผนพัฒนากำลังการผลิตไฟฟ้าที่ประกาศใช้ในปี
  2547
  ดังนั้นคณะทำงานจึงอยู่ระหว่างการปรับแผนพัฒนากำลังผลิตไฟฟ้าใหม่โดยได้จัดเตรียมแผนพัฒนากำลังผลิตไฟฟ้าของประเทศระหว่างปี
  2550-2564 ขึ้น

สำหรับปี 2550 คาดว่าจะสามารถดำเนินการเปิดประมูลโรงไฟฟ้ารอบใหม่ได้
ซึ่งหากเป็นไปตามที่คาดไว้ บผฟ. ได้จัดเตรียมกลยุทธ์การลงทุนที่เหมาะสมโดยอาศัยความร่วมมือ
ตลอดจนความชำนาญการของบุคลากรในองค์กรเพื่อเตรียมความพร้อมในการจัดเตรียมสร้างโรงไฟฟ้าที่มีประสิทธิภาพเพื่อเข้าร่วมประมูลต่อไป

  ณ วันที่ 1 กุมภาพันธ์ 2550 บผฟ. มีกำลังผลิตติดตั้งตามสัดส่วนการถือหุ้นรวมจำนวน 3,133.6
  เมกะวัตต์ จากโรงไฟฟ้า 13 โรง โดยกำลังการผลิตติดตั้งส่วนใหญ่มาจากโรงไฟฟ้าของ บฟร.
  กำลังผลิตติดตั้ง 1,232 เมกะวัตต์ และโรงไฟฟ้าของ บฟข. กำลังผลิตติดตั้ง 824 เมกะวัตต์
  ซึ่งทั้ง 2 โรงไฟฟ้าดังกล่าวใช้ก๊าซธรรมชาติเป็นเชื้อเพลิงหลัก
  โดยกำลังการผลิตติดตั้งของโรงไฟฟ้าทั้งสอง คิดเป็นสัดส่วนร้อยละ 66
  ของกำลังผลิตติดตั้งรวมของ บผฟ.

  นอกจากนี้ เมื่อวันที่ 30 มกราคม 2550 บผฟ. ได้ชำระเงินและรับโอนหุ้น
  ของโครงการโรงไฟฟ้าถ่านหินบีแอลซีพี (BLCP) กำลังการผลิต 1,434 เมกะวัตต์
  ในสัดส่วนร้อยละ 50 จาก CLP Power (BLCP) Ltd. ซึ่งเป็นบริษัทในเครือของ CLP
  Holdings Limited โครงการดังกล่าวตั้งอยู่ในนิคมอุตสาหกรรมมาบตาพุด จังหวัดระยอง
  โดยใช้ถ่านหินคุณภาพดีนำเข้ามาจากประเทศออสเตรเลียเป็นเชื้อเพลิงและได้เริ่มเดินเครื่องเชิงพาณิชย์หน่วยที่
  1 ในเดือนตุลาคม 2549 และหน่วยที่ 2 เมื่อวันที่ 1 กุมภาพันธ์ 2550 ที่ผ่านมา
  ทำให้สัดส่วนกำลังผลิตติดตั้งตามสัดส่วนการถือหุ้นของ บผฟ. เพิ่มขึ้น 717 เมกะวัตต์
  หรือคิดเป็นร้อยละ 23 ของกำลังผลิตติดตั้งรวมของ บผฟ.

  นอกเหนือจากโรงไฟฟ้าที่มีอยู่นั้น บริษัทกำลังพัฒนาโครงการโรงไฟฟ้าอีก 3 โครงการ
  ซึ่งคิดเป็นกำลังการผลิตติดตั้งในส่วนการถือหุ้นของ บผฟ. จำนวนรวม 1,010 เมกะวัตต์ ได้แก่

1.  โครงการแก่งคอย 2 (บผฟ. ถือหุ้นร้อยละ 50 ในจีอีซี ซึ่งถือหุ้นในบริษัทที่ดูแลโครงการคือ
    บริษัทกัลฟ์ เพาเวอร์ เจเนอเรชั่น (จีพีจี) ร้อยละ 99.99) ตั้งอยู่ที่จังหวัดสระบุรี กำลังผลิต
    1,468 เมกะวัตต์ โดยใช้ก๊าซธรรมชาติเป็นเชื้อเพลิงหลัก
    โครงการนี้มีกำหนดเริ่มเดินเครื่องเชิงพาณิชย์โรงที่ 1 และ 2 กำลังผลิต หน่วยละ 734
    เมกะวัตต์ ในเดือน มีนาคม 2550 และเดือน มีนาคม 2551 ตามลำดับ
    ขณะนี้ได้ดำเนินการก่อสร้างโครงการแล้วเสร็จไปประมาณร้อยละ 93

2.  โครงการน้ำเทิน 2 (บผฟ. ถือหุ้นร้อยละ 25 ในเอ็นทีพีซี ซึ่งเป็นเจ้าของโครงการ)
    ผลิตกระแสไฟฟ้าจากพลังน้ำในประเทศสาธารณรัฐประชาธิปไตยประชาชนลาว มีกำลังผลิต
    1,070 เมกะวัตต์ มีกำหนดจำหน่ายกระแสไฟฟ้าได้ในเดือนธันวาคม ปี 2552
    โดยมีสัญญาขายไฟฟ้าให้กับ กฟผ. จำนวน 995 เมกะวัตต์
    และขายไฟฟ้าส่วนที่เหลือให้กับรัฐบาลลาว
    ความคืบหน้าในการก่อสร้างโครงการปัจจุบันอยู่ที่ประมาณร้อยละ 39

3.  โครงการขยายกำลังการผลิตที่ อมตะ เพาเวอร์ บางปะกง (เอพีบีพี) (บผฟ. ถือหุ้นร้อยละ
    50 ในบริษัท เอ็กโกร่วมทุนและพัฒนา จำกัด ซึ่งถือหุ้นใน เอพีบีพี ร้อยละ 30
    โดยมีผู้ร่วมทุนอีกราย คือบริษัท เชฟรอน บางปะกง เพาเวอร์ โฮลดิ้ง จำกัด
    ซึ่งเป็นบริษัทย่อยของ Chevron Corporation of the USA) กำลังการผลิต 55
    เมกะวัตต์
    ใช้ก๊าซธรรมชาติเป็นเชื้อเพลิงหลักในการผลิตไฟฟ้าจำหน่ายให้กับลูกค้าภายในนิคมอุตสาหกรรมอมตะนคร
    โครงการนี้ได้เริ่มก่อสร้างตั้งแต่เดือนมิถุนายน 2548
    และมีกำหนดเริ่มเดินเครื่องเชิงพาณิชย์ในไตรมาสแรกของปี 2550
    ปัจจุบันอยู่ระหว่างดำเนินการก่อสร้างซึ่งมีความคืบหน้าไปแล้วประมาณร้อยละ 96

  ในส่วนนโยบายการจ่ายเงินปันผลนั้น บริษัทมีนโยบายจ่ายเงินปันผลให้แก่ผู้ถือหุ้นในอัตราร้อยละ
  40 ของกำไรสุทธิหลังหักภาษีเงินได้ หรือ ในจำนวนที่ทยอยเพิ่มขึ้นอย่างสม่ำเสมอ
  หากไม่มีเหตุจำเป็นอื่นใด เช่น การขยายธุรกิจของบริษัทในโครงการต่าง ๆ ในอนาคต
  หรือการจ่ายเงินปันผลที่มีผลกระทบต่อการดำเนินงานปกติของบริษัทอย่างมีสาระสำคัญ

1.  รายงานและวิเคราะห์ผลการดำเนินงาน

โครงสร้างการดำเนินธุรกิจ ของ บผฟ. อยู่ในรูปของบริษัทโฮลดิ้ง
เพื่อให้แต่ละบริษัทดำเนินธุรกิจด้านการผลิตไฟฟ้าหรือธุรกิจเกี่ยวเนื่องได้อย่างอิสระต่อกัน โดย
บผฟ. มีรายได้หลัก คือเงินปันผลที่มาจากกำไรของบริษัทย่อย บริษัทร่วม
และส่วนได้เสียในกิจการร่วมค้า
การจัดโครงสร้างดังกล่าวมีวัตถุประสงค์เพื่อได้รับความสะดวกในการขยายกิจการ
และเพิ่มความสามารถในการระดมเงินกู้สำหรับโครงการใหม่ โดยไม่มีผลกระทบใดๆ
ต่อโครงการเก่า

ในไตรมาสที่ 3 ปี 2548 เอ็นทีพีซี
ได้เริ่มดำเนินการก่อสร้างโรงไฟฟ้าในประเทศสาธารณรัฐประชาธิปไตยประชาชนลาว และ บผฟ.
ได้ทำสัญญาให้การสนับสนุนทางการเงินในรูป Standby Letters of Credit (SBLC)
สำหรับส่วนของผู้ถือหุ้นที่ บผฟ. จะลงทุนในเอ็นทีพีซีจำนวน 94 ล้านดอลลาร์สหรัฐ
ดังนั้นเงินลงทุนใน เอ็นทีพีซี ได้นำมาจัดทำงบการเงินรวมระหว่างกาลตามวิธีรวมตามสัดส่วน
เนื่องจากงบการเงินของกิจการร่วมค้าดังกล่าวมีนัยสำคัญต่อกลุ่มบริษัทตั้งแต่ไตรมาสที่ 3 ปี 2548

ฝ่ายบริหารจึงขอแสดงรายงานวิเคราะห์งบการเงินรวมของ บผฟ. และบริษัทย่อย
เพื่อให้เห็นถึงภาพรวมที่ชัดเจนของผลการดำเนินงาน ดังต่อไปนี้

3.1 สรุปผลการดำเนินงาน

กำไรสุทธิของกลุ่ม บผฟ. ประจำปี 2549 สิ้นสุด ณ วันที่ 31 ธันวาคม 2549 เป็นจำนวนทั้งสิ้น
6,036 ล้านบาท เพิ่มขึ้น 1,943 ล้านบาท หรือ ร้อยละ 48 เมื่อเปรียบเทียบกับปี 2548
โดยมีกำไรขั้นต้นจำนวน 9,060 ล้านบาท เพิ่มขึ้น 1,189 ล้านบาท หรือร้อยละ 15
สาเหตุหลักจากรายได้ค่าไฟฟ้าของ บฟร. และ บฟข. ที่เพิ่มขึ้น
และมีกำไรจากการดำเนินงานจำนวน 9,158 ล้านบาท เพิ่มขึ้น 2,494 ล้านบาท หรือร้อยละ 37
เนื่องจากรายได้ค่าไฟฟ้าที่สูงขึ้นจากอัตราค่าไฟ
กำไรจากอัตราแลกเปลี่ยนที่เพิ่มขึ้นจากการแข็งค่าของเงินบาทและดอกเบี้ยรับที่เพิ่มขึ้นจากการปรับตัวขึ้นของอัตราดอกเบี้ย

 หน่วย:ล้านบาท

+------------------------------+--------+---------+---------+--------+
| []                           | กำ     |         | กำไรสุทธ |        |
|                              | ไรสุทธิ  |         | ิ ปี 2548 |        |
|                              | ปี 2549 |         |         |        |
+------------------------------+--------+---------+---------+--------+
|                              | ก่อน FX | หลัง FX  | ก่อน FX  | หลัง FX |
+------------------------------+--------+---------+---------+--------+
| บผฟ.                         | (165)  | (165)   | 4       | 57     |
+------------------------------+--------+---------+---------+--------+
| กลุ่มธุรกิจไอพีพี                  | 4,928  | 5,480   | 4,208   | 3,973  |
+------------------------------+--------+---------+---------+--------+
| กลุ่มธุรกิจเอสพีพี                 | 126    | 563     | 299     | 199    |
+------------------------------+--------+---------+---------+--------+
| กลุ่มธุรกิจผู้ผลิตไฟฟ้าต่างประเทศ     | 119    | (107)   | (304)   | (304)  |
+------------------------------+--------+---------+---------+--------+
| กลุ่มธุรกิจอื่นๆ                   | 262    | 264     | 170     | 169    |
+------------------------------+--------+---------+---------+--------+

 

 ในปี 2549 กลุ่ม บผฟ. มีกำไรจากอัตราแลกเปลี่ยน จำนวน 766 ล้านบาท เมื่อเปรียบเทียบกับปี 2548 ซึ่ง กลุ่ม บผฟ. มีผลขาดทุนจากอัตราแลกเปลี่ยน จำนวน 285 ล้านบาท ทั้งนี้กำไรจากอัตราแลกเปลี่ยนที่ยังไม่เกิดขึ้นจริงจำนวน 691 ล้านบาทเป็นตัวเลขทางบัญชี เพื่อให้เป็นไปตามมาตรฐานการบัญชีไทย ซึ่งเกิดขึ้นจากผลต่างของการแปลงมูลค่าหนี้คงค้างสุทธิเฉพาะที่เป็นเงินตราสกุลต่างประเทศกลับมาเป็นเงินตราสกุลบาท ณ วันสิ้นสุดงวดของบัญชีปัจจุบัน (วันที่ 31 ธันวาคม 2549) กับงวดก่อนหน้านี้ (วันที่ 31 ธันวาคม 2548) 

หากไม่คำนึงถึงผลกระทบจากอัตราแลกเปลี่ยนแล้ว ในปี 2549 บริษัทจะมีกำไรจำนวน 5,270
ล้านบาท เพิ่มขึ้นจากปี 2548 จำนวน 892 ล้านบาท หรือคิดเป็นร้อยละ 20

นอกจากนี้หากไม่คำนึงถึงกำไรจากอัตราแลกเปลี่ยนจำนวน 766 ล้านบาท ดอกเบี้ยจ่ายจำนวน
1,557 ล้านบาท ภาษีเงินได้จำนวน 1,277 ล้านบาท และค่าเสื่อมราคาและค่าตัดจำหน่ายต่างๆ
จำนวน 2,806 ล้านบาท กำไรก่อนหักดอกเบี้ยจ่าย ภาษี ค่าเสื่อมราคาและค่าตัดจำหน่ายต่างๆ
(EBITDA) ของกลุ่ม บผฟ. ในปี 2549 จะเป็นจำนวน 10,910 ล้านบาท เพิ่มขึ้น 1,130
ล้านบาท หรือคิดเป็นร้อยละ 12 เมื่อเทียบกับกำไรของกลุ่ม บผฟ. ในปี 2548 จำนวน 9,780
ล้านบาท ซึ่งไม่รวมผลขาดทุนจากอัตราแลกเปลี่ยนจำนวน 285 ล้านบาท ดอกเบี้ยจ่ายจำนวน
1,859 ล้านบาท ภาษีเงินได้จำนวน 475 ล้านบาท และค่าเสื่อมราคาและค่าตัดจำหน่ายต่างๆ
จำนวน 3,067 ล้านบาท

อัตราส่วนแสดงความสามารถในการหากำไร (Profitability Ratio) มีดังนี้

-   อัตรากำไรขั้นต้นเท่ากับร้อยละ 50.28

-   อัตรากำไรจากการดำเนินงานเท่ากับร้อยละ 50.82

-   อัตรากำไรสุทธิเท่ากับร้อยละ 31.66

-   อัตรากำไรสุทธิ (ไม่รวมผลกระทบจากอัตราแลกเปลี่ยน) เท่ากับร้อยละ 27.64

-   กำไรสุทธิ ต่อหุ้น เท่ากับ 11.46 บาท

-   กำไรสุทธิ (ที่ไม่รวมผลกระทบจากอัตราแลกเปลี่ยน) ต่อหุ้น เท่ากับ 10.01 บาท

-   อัตราผลตอบแทนผู้ถือหุ้นเท่ากับร้อยละ 18.17

อัตรากำไรขั้นต้น เท่ากับร้อยละ 50.28 นั้นสูงกว่า ปี 2548 เล็กน้อยซึ่งเท่ากับร้อยละ 49.13
สำหรับอัตรากำไรสุทธิ (ไม่รวมผลกระทบจากอัตราแลกเปลี่ยน) เท่ากับร้อยละ 27.64 นั้นสูงกว่าปี
2548 ซึ่งเท่ากับร้อยละ 25.98 ส่วนใหญ่มาจากการเพิ่มขึ้นของกำไรสุทธิของ บฟร. และ บฟข.
ประกอบกับค่าใช้จ่ายของ เอ็นทีพีซี ซึ่งลดลง

2.  การวิเคราะห์รายได้และค่าใช้จ่าย

ผลการดำเนินงานในปี 2549
(ที่ไม่รวมผลกระทบจากอัตราแลกเปลี่ยนและกำไรสุทธิของผู้ถือหุ้นส่วนน้อย) รายได้รวมของ บผฟ.
บริษัทย่อย กิจการร่วมค้า ส่วนแบ่งกำไรในเงินลงทุนในบริษัทร่วมและส่วนได้เสียในกิจการร่วมค้า
มีจำนวนทั้งสิ้น 19,067 ล้านบาท เมื่อเปรียบเทียบกับปี 2548 เพิ่มขึ้นจำนวน 2,214 ล้านบาท
หรือร้อยละ 13 ส่วนค่าใช้จ่ายรวมของ บผฟ. บริษัทย่อย และกิจการร่วมค้า มีจำนวนรวมทั้งสิ้น
13,466 ล้านบาท เพิ่มขึ้นจากปีก่อน 1,254 ล้านบาท หรือ ร้อยละ 10
โดยมีรายละเอียดแบ่งตามกลุ่มธุรกิจ ดังต่อไปนี้

รายได้และค่าใช้จ่ายรวม

[TABLE]

1)  บผฟ. มีรายได้ในปี 2549 รวมจำนวน 393 ล้านบาท
    แบ่งเป็นเงินปันผลรับจากการลงทุนทางการเงิน 168 ล้านบาท ดอกเบี้ยรับ 163 ล้านบาท
    และ รายได้อื่นๆ 62 ล้านบาท ทั้งนี้รายได้รวมของ บผฟ. ลดลงจากปี 2548 ทั้งสิ้น 85
    ล้านบาท หรือร้อยละ 18 สาเหตุหลักมาจากรายได้อื่นๆลดลง 79 ล้านบาท หรือร้อยละ 56
    เนื่องจากค่าชดเชย Internal Development Cost สุทธิของโครงการน้ำเทิน 2 ซึ่ง
    บผฟ. รับรู้เพิ่มขึ้นอีกในปี 2549 จำนวนสุทธิทั้งสิ้น 29 ล้านบาท ในขณะที่ปี 2548
    มีการรับรู้ค่า Internal Development Cost สุทธิ 110 ล้านบาทซึ่งเป็นไปตาม
    Shareholders’ Agreement สำหรับเงินปันผลรับจากการลงทุนทางการเงินลดลงทั้งสิ้น 73
    ล้านบาท คิดเป็นร้อยละ 30 ในขณะที่ดอกเบี้ยรับเพิ่มขึ้น 67 ล้านบาท คิดเป็นร้อยละ 70
    เนื่องจากอัตราดอกเบี้ยที่สูงขึ้น

ทั้งนี้รายได้หลักส่วนใหญ่ของ บผฟ. ในปี 2549
ยังคงมาจากเงินปันผลรับจากการลงทุนทางการเงินคือกองทุนเปิดกรุงไทยหุ้นผสมตราสารหนี้ปันผล
(เคทีเอสเอฟ) จำนวน 130 ล้านบาท ลดลง 1 ล้านบาท
เงินปันผลรับจากบริษัทจัดการและพัฒนาทรัพยากรน้ำภาคตะวันออก จำกัด (มหาชน) หรือ อีสท์
วอเตอร์ จำนวน 31 ล้านบาท ลดลง 61 ล้านบาท และเงินปันผลรับจากกองทุนเปิดอื่นๆ 8
ล้านบาท ลดลง 11 ล้านบาท

ส่วนค่าใช้จ่ายของ บผฟ. รวมทั้งสิ้น 558 ล้านบาท เพิ่มขึ้น84 ล้านบาท หรือร้อยละ 18
เมื่อเทียบกับปี 2548 สาเหตุหลักมาจากค่าใช้จ่ายพัฒนาโครงการ (Historical Development
Cost) ของโครงการน้ำเทิน 1 จำนวน 47 ล้านบาท ค่าธรรมเนียมของ SBLC
สำหรับส่วนของผู้ถือหุ้นที่จะต้องลงทุนในเอ็นทีพีซี จำนวน 10 ล้านบาท
และเงินบริจาคสำหรับงานฉลองสิริราชสมบัติครบ 60 ปี และงานราชพฤกษ์ 2549 จำนวน 9
ล้านบาท

2) กลุ่มธุรกิจไอพีพี คือ บฟร. และ บฟข. มีรายได้รวมทั้งสิ้นจำนวน 11,053 ล้านบาท เพิ่มขึ้น
1,480 ล้านบาท คิดเป็นร้อยละ 15 เมื่อเทียบกับ ปี 2548 และมีค่าใช้จ่าย จำนวน 6,125
ล้านบาท เพิ่มขึ้นจากปีก่อน 760 ล้านบาท หรือร้อยละ 14 โดยมีรายละเอียดดังต่อไปนี้

รายได้และค่าใช้จ่ายของกลุ่มธุรกิจไอพีพี:

  ------------ -------- ------- ------- ------- -------- -------- -------------
               บฟร.             บฟข.            รวม               

               2549     2548    2549    2548    2549     2548     %เปลี่ยนแปลง

  รายได้รวม     5,630    5,131   5,422   4,441   11,053   9,572    15%

  ค่าใช้จ่ายรวม   2,943    2,872   3,182   2,493   6,125    5,364    14%
  ------------ -------- ------- ------- ------- -------- -------- -------------

-   รายได้ค่าไฟของกลุ่ม จำนวนรวม 10,665 ล้านบาท เพิ่มขึ้นจากปี 2548 จำนวน 1,287
    ล้านบาท หรือร้อยละ 14 โดยแบ่งเป็นรายได้ค่าไฟของ บฟร. จำนวน 5,392 ล้านบาท
    เพิ่มขึ้น 353 ล้านบาท เนื่องจากอัตราค่าไฟ (Capacity Rate) ที่เพิ่มขึ้น และ
    รายได้ค่าไฟ บฟข. จำนวน 5,273 ล้านบาท เพิ่มขึ้น 934 ล้านบาท เนื่องจากอัตราค่าไฟ
    (Base Availability Credit) ที่เพิ่มขึ้น ซึ่งเป็นไปตามที่กำหนดไว้ในสูตรค่าพลังไฟฟ้า
    ในลักษณะ “Cost Plus”
    หรือต้นทุนบวกกำไรส่วนเพิ่มที่ให้แก่ผู้ประกอบการภายใต้สัญญาซื้อขายไฟฟ้า (PPA)
    และเป็นไปตามที่ได้ประมาณการไว้แล้ว

รายได้ค่าไฟฟ้ากลุ่มธุรกิจไอพีพี:

  ------------------------ ----------------- -------------- --------------
                           2549              2548           %เปลี่ยนแปลง

  บฟร.                     5,392             5,039          7%

  บฟข.                     5,273             4,339          22%

  รวมรายได้ค่าไฟฟ้า-ไอพีพี      10,665            9,378          14%
  ------------------------ ----------------- -------------- --------------

สัญญาซื้อขายไฟฟ้าได้กำหนดอัตราค่าไฟฟ้าในแต่ละปีเพื่อให้ครอบคลุมค่าใช้จ่ายคงที่คือ
ค่าชำระหนี้และค่าบำรุงรักษาหลัก
ซึ่งจะใช้อัตราดังกล่าวตามที่ได้ตกลงในสัญญาซื้อขายไฟฟ้าในการคำนวณค่าไฟฟ้าในแต่ละงวด
นอกจากนั้น ในการคำนวณรายได้ค่าความพร้อมจ่ายพลังไฟฟ้า
ได้รับการปรับเพื่อชดเชยผลกระทบที่เกิดจากอัตราแลกเปลี่ยน
สำหรับภาระค่าใช้จ่ายในการกู้ยืมเงินและค่าอะไหล่ที่ใช้ในการบำรุงรักษาหลักที่เป็นสกุลดอลลาร์สหรัฐ
ซึ่ง บฟร. และ บฟข. จะได้รับการชดเชยทุกเดือนตามงวดกำหนดชำระค่าไฟฟ้า
โดยจะได้รับค่าพลังไฟฟ้าเพิ่มขึ้นจากที่เคยกำหนดไว้ในสัญญาซื้อขายไฟฟ้าก่อนการเพิ่มเติมเงื่อนไขการปรับตามอัตราแลกเปลี่ยน
เมื่ออัตราแลกเปลี่ยนสูงกว่าระดับ 28 บาท ต่อหนึ่งดอลลาร์สหรัฐ
และได้รับค่าพลังไฟฟ้าลดลงเมื่ออัตราแลกเปลี่ยนต่ำกว่าระดับ 28 บาท ต่อหนึ่งดอลลาร์สหรัฐ ทั้งนี้
รายได้ค่าไฟฟ้าจากบริษัทย่อยหลักได้รวมส่วนค่าไฟฟ้าที่ได้รับชดเชยผลกระทบจากอัตราแลกเปลี่ยนเป็นเงิน
810 ล้านบาท สำหรับปี 2549

-   รายได้จากดอกเบี้ยรับและรายได้อื่นๆ จำนวน 388 ล้านบาท เพิ่มขึ้น 194 ล้านบาท
    หรือร้อยละ 100 สาเหตุหลักจากดอกเบี้ยรับของ บฟร. ที่เพิ่มขึ้นจำนวน 143 ล้านบาท
    จากจำนวนเงินฝากที่เพิ่มขึ้นเนื่องจากการเพิ่มทุนใน บฟร. ของ บผฟ.
    ประกอบกับอัตราดอกเบี้ยที่สูงขึ้น ทั้งนี้ บฟร. ได้ทำการลดทุนจดทะเบียนจากเดิม 9,220
    ล้านบาท เป็น 4,702 ล้านบาท เมื่อเดือนธันวาคม 2549 สำหรับดอกเบี้ยรับของ บฟข.
    เพิ่มขึ้น 47 ล้านบาท เนื่องจากอัตราดอกเบี้ยที่สูงขึ้น อีกทั้งรายได้อื่นๆของ บฟร. และ บฟข.
    เพิ่มขึ้น 4 ล้านบาท

-   ต้นทุนขาย จำนวน 3,548 ล้านบาท เพิ่มขึ้นจากปี 2548 ทั้งสิ้น 280 ล้านบาท หรือ ร้อยละ
    9 สาเหตุหลักจาก บฟข. มีต้นทุนขายเพิ่มขึ้นทั้งสิ้น 378 ล้านบาท คิดเป็นร้อยละ 26
    เมื่อเทียบกับปี 2548 เนื่องจากมีงานซ่อมบำรุงรักษาหลักตามที่กำหนดไว้ ในขณะที่ บฟร.
    มีต้นทุนขายลดลง 98 ล้านบาท คิดเป็นร้อยละ 5 เมื่อเทียบกับปี 2548 เนื่องจากในปี 2548
    บฟร.มีค่าบำรุงรักษาการเปลี่ยนทดแทนเพลากังหันไอน้ำที่ชำรุด

ต้นทุนขายกลุ่มธุรกิจไอพีพี: หน่วย : ล้านบาท

  -------------------------------- ------------- ------------- ------------
                                   2549          2548          %เปลี่ยนแปลง

  บฟร.                             1,737         1,834         (5%)

  บฟข.                             1,811         1,434         26%

  รวมต้นทุนขาย-ไอพีพี                  3,548         3,268         9%
  -------------------------------- ------------- ------------- ------------

-   ค่าใช้จ่ายในการบริหารและภาษี จำนวน 1,525 ล้านบาท เพิ่มขึ้นจากปีก่อน จำนวน 886
    ล้านบาท หรือ ร้อยละ 139 สาเหตุหลักจาก บฟข. ได้เริ่มเสียภาษีเงินได้นิติบุคคลจำนวน
    521 ล้านบาท ทั้งนี้การที่ บฟข. ได้รับยกเว้นภาษีเงินได้นิติบุคคลที่มีกำหนด 8
    ปีนับจากวันที่เริ่มมีรายได้จากการประกอบกิจการนั้นได้สิ้นสุดลงตั้งแต่วันที่ 25 กันยายน 2547
    และหลังจากนั้นจนถึงสิ้นปี 2548 บฟข. ได้ใช้ผลขาดทุนสะสมทางภาษียกมาจนหมด และตั้งแต่ปี
    2549 เป็นต้นไป บฟข.
    เริ่มเสียภาษีเงินได้นิติบุคคลโดยได้รับการลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ
    50 ของอัตราปกติ ระยะลดหย่อนภาษีอีก 5 ปีนี้จะสิ้นสุด ณ วันที่ 25 กันยายน 2552

สำหรับค่าใช้จ่ายในการบริหารของ บฟร. เพิ่มขึ้น 209 ล้านบาท
สาเหตุหลักจากค่าใช้จ่ายสำหรับการชำระคืนเงินกู้ยืมระยะยาวก่อนครบกำหนดจำนวน 193 ล้านบาท
ส่วนภาษีเงินได้นิติบุคคลของ บฟร. เพิ่มขึ้น 188 ล้านบาท
เนื่องจากความสามารถในการทำกำไรที่เพิ่มขึ้น ทั้งนี้ บฟร.
ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
ของอัตราปกติ เป็นเวลา 5 ปี และจะสิ้นสุด ณ วันที่ 19 เมษายน 2551

-   ดอกเบี้ยจ่าย จำนวนรวมทั้งสิ้น 1,051 ล้านบาท ลดลงจากปี 2548 จำนวน 406 ล้านบาท
    หรือ ร้อยละ 28 แบ่งเป็นการลดลงจาก บฟร. และ บฟข. จำนวน 228 ล้านบาท และ 178
    ล้านบาท ตามลำดับ เนื่องจากจำนวนเงินต้นของเงินกู้และหุ้นกู้ลดลง

3) กลุ่มธุรกิจเอสพีพี ประกอบด้วย 5 บริษัท คือ จีอีซี เออีพี เอพีบีพี ทีแอลพี โคเจน และ
ร้อยเอ็ด กรีน ในปี 2549 มีรายได้รวมทั้งสิ้นจำนวน 5,853 ล้านบาท เพิ่มขึ้นจาก ปี 2548
จำนวน 566 ล้านบาท หรือ ร้อยละ 11 และมีค่าใช้จ่ายรวม จำนวน 5,597 ล้านบาท
เพิ่มขึ้นจากปี 2548 จำนวน 680 ล้านบาท หรือ ร้อยละ 14 โดยมีรายละเอียดดังนี้

รายได้และค่าใช้จ่ายของกลุ่มธุรกิจเอสพีพี: หน่วย : ล้านบาท

  ------------ ------- ------- ------- ------- ------- ------ -------- ------ ------- ------- ------------
               จีอีซี             ทีแอลพี           เอพีบีพี          ร้อยเอ็ด          รวม             
                               โคเจน                          กรีน                             

               2549    2548    2549    2548    2549    2548   2549     2548   2549    2548    %เปลี่ยนแปลง

  รายได้รวม     3,217   3,034   1,985   1,738   405     314    246      202    5,853   5,287   11%

  ค่าใช้จ่ายรวม   3,498   3,032   1,648   1,436   308     310    143      139    5,597   4,917   14%
  ------------ ------- ------- ------- ------- ------- ------ -------- ------ ------- ------- ------------

-   รายได้ค่าไฟฟ้าของกลุ่มธุรกิจเอสพีพี เป็นจำนวนรวม 5,700 ล้านบาท เพิ่มขึ้นจากปี 2548
    จำนวน 512 ล้านบาท หรือ ร้อยละ 10 รายได้ค่าไฟฟ้าส่วนใหญ่ที่เพิ่มขึ้นมาจาก ทีแอลพี
    โคเจน เพิ่มขึ้น 235 ล้านบาท เนื่องจากรายได้จากการขายไฟฟ้าให้แก่ กฟผ.
    และลูกค้าในนิคมอุตสาหกรรมที่เพิ่มขึ้นเนื่องจากปริมาณการจำหน่ายและอัตราค่าไฟที่เพิ่มขึ้น
    และ จีอีซี เพิ่มขึ้น 151 ล้านบาท
    เนื่องจากมีรายได้เพิ่มขึ้นจากการเรียกกำลังการผลิตสำหรับความต้องการไฟฟ้าสูงสุดจาก
    กฟผ. นอกจากนั้นรายได้ค่าไฟฟ้าของเอพีบีพีแสดงการเพิ่มขึ้น 81 ล้านบาท
    เมื่อเปรียบเทียบกับปี 2548
    ซึ่งกำลังการผลิตลดลงเนื่องจากการชำรุดของอุปกรณ์ที่ใช้ในการทำงานของเครื่องจักรผลิตไฟฟ้า
    และร้อยเอ็ด กรีนมีรายได้เพิ่มขึ้น 45 ล้านบาท
    จากค่าพลังไฟฟ้าที่เพิ่มขึ้นเนื่องจากราคาน้ำมันเตาที่สูงขึ้นซึ่งสัมพันธ์กับสูตรค่าไฟ
    ส่งผลให้รายได้ค่าไฟฟ้าสูงขึ้น

รายได้ค่าไฟฟ้ากลุ่มธุรกิจเอสพีพี:

  -------------------------------- ------------ ------------- ------------
                                   2549         2548          %เปลี่ยนแปลง

  จีอีซี                              3,168        3,017         5%

  ทีแอลพี โคเจน                      1,962        1,727         14%

  เอพีบีพี                            338          257           31%

  ร้อยเอ็ด กรีน                       233          187           24%

  รวมรายได้ค่าไฟฟ้า-เอสพีพี             5,700        5,188         10%
  -------------------------------- ------------ ------------- ------------

-   รายได้จากดอกเบี้ยรับและรายได้อื่นๆ จำนวน 111 ล้านบาท เพิ่มขึ้น 38 ล้านบาท
    หรือร้อยละ 51ส่วนใหญ่จากรายได้จากดอกเบี้ยรับของ จีอีซี เพิ่มขึ้น 30 ล้านบาท
    และดอกเบี้ยรับของ ทีแอลพีโคเจน เพิ่มขึ้น 12 ล้านบาท เนื่องจากอัตราดอกเบี้ยที่สูงขึ้น
    ในขณะที่รายได้อื่นๆของ เอพีบีพี ลดลง 6 ล้านบาท เนื่องจากในปี
    2548ได้รับเงินชดเชยจากบริษัทประกันภัย และรายได้อื่นๆของ ร้อยเอ็ดกรีน ลดลง 5
    ล้านบาท เนื่องจากรายได้จากการขายชานอ้อยและขี้เถ้าแกลบลดลง

-   ส่วนแบ่งผลกำไรจากบริษัทร่วม คือ เออีพี จำนวน 42 ล้านบาท เพิ่มขึ้น 16 ล้านบาท
    หรือร้อยละ 60 เมื่อเปรียบเทียบกับปี 2548 เนื่องจากรายได้จากการขายไฟฟ้าให้แก่ กฟผ.
    และลูกค้าในนิคมอุตสาหกรรมที่เพิ่มขึ้น

-   ต้นทุนขาย จำนวน 4,654 ล้านบาท เพิ่มขึ้นจาก ปี 2548 จำนวน 454 ล้านบาท หรือ
    ร้อยละ 11 สาเหตุหลักจากต้นทุนขายของ ทีแอลพี โคเจน เพิ่มขึ้น 228 ล้านบาท
    เนื่องจากปริมาณการใช้และราคาเชื้อเพลิงที่สูงขึ้น ส่วนต้นทุนขายของ จีอีซี ที่เพิ่มขึ้น 224
    ล้านบาท
    มีสาเหตุจากค่าบำรุงรักษาหลักที่เพิ่มขึ้นประกอบกับค่าบำรุงรักษาที่เพิ่มขึ้นจากการซ่อมชิ้นส่วนของกังหันแก๊ส
    และต้นทุนขายของเอพีบีพีเพิ่มขึ้น 1 ล้านบาท และต้นทุนขายของร้อยเอ็ด กรีน เพิ่มขึ้น 1
    ล้านบาท เช่นกัน

ต้นทุนขายกลุ่มธุรกิจเอสพีพี:

  ----------------------------- ------------- -------------- -------------
                                2549          2548           %เปลี่ยนแปลง

  จีอีซี                           2,727         2,503          9%

  ทีแอลพี โคเจน                   1,541         1,313          17%

  เอพีบีพี                         272           271            0.19%

  ร้อยเอ็ด กรีน                    114           113            1%

  รวมต้นทุนขาย-เอสพีพี              4,654         4,200          11%
  ----------------------------- ------------- -------------- -------------

-   ค่าใช้จ่ายในการบริหารและภาษี จำนวน 511 ล้านบาท เพิ่มขึ้นจากปีก่อนจำนวน 122
    ล้านบาท หรือ ร้อยละ 31 สาเหตุหลักจากค่าใช้จ่ายในการบริหารและภาษี ของ จีอีซี จำนวน
    462 ล้านบาท เพิ่มขึ้น 126 ล้านบาท ส่วนใหญ่เนื่องจากค่าธรรมเนียมในการ Prepayment
    เงินกู้และค่าธรรมเนียมในการ Refinance เงินกู้ของบริษัทย่อยของ จีอีซี 3 บริษัท คือ
    บริษัท กัลฟ์ โคเจนเนอเรชั่น จำกัด (จีซีซี) บริษัท หนองแค โคเจนเนอเรชั่น จำกัด
    (เอ็นเคซีซี) และ บริษัท สมุทรปราการ โคเจนเนอเรชั่น จำกัด (เอสซีซี)

-   ดอกเบี้ยจ่าย จำนวน 432 ล้านบาท เพิ่มขึ้นจากปี 2548 จำนวน 104 ล้านบาท หรือ ร้อยละ
    32 สาเหตุหลักมาจาก ดอกเบี้ยจ่ายของ จีอีซี ที่เพิ่มขึ้นจำนวน 116 ล้านบาท เนื่องจากค่า
    Unwind cost ของสัญญา Interest Rate Swap
    และการเบิกเงินกู้เพื่อใช้ในการบริหารงานของโครงการแก่งคอย 2
    สำหรับดอกเบี้ยจ่ายของทีแอลพี โคเจน และ ร้อยเอ็ด กรีน ลดลง 12 ล้านบาท และ 2
    ล้านบาท ตามลำดับ เนื่องจากจำนวนเงินต้นลดลง

4) กลุ่มธุรกิจผู้ผลิตไฟฟ้าต่างประเทศ ประกอบด้วย โคแนล และ เอ็นทีพีซี มีรายได้รวม 765
ล้านบาท ลดลงจากปีก่อน จำนวน 83 ล้านบาท หรือร้อยละ 10
ส่วนค่าใช้จ่ายรวมของกลุ่มเป็นจำนวน 484 ล้านบาท ลดลงจากปี 2548 จำนวน 506 ล้านบาท
หรือ ร้อยละ 51 รายละเอียดดังต่อไปนี้

รายได้และค่าใช้จ่ายของกลุ่มธุรกิจผู้ผลิตโรงไฟฟ้าต่างประเทศ: หน่วย : ล้านบาท

  ---------------- ------- ------ -------- ------ ------- -------- ------------
                   โคแนล          เอ็นทีพีซี          รวม              

                   2549    2548   2549     2548   2549    2548     %เปลี่ยนแปลง

  รายได้รวม         762     844    3        3      765     847      (10%)

  ค่าใช้จ่ายรวม       452     533    31       458    484     990      (51%)
  ---------------- ------- ------ -------- ------ ------- -------- ------------

-   รายได้ค่าไฟฟ้า จำนวน 676 ล้านบาท ลดลงจากปี 2548 จำนวน 126 ล้านบาท หรือ
    ร้อยละ 16 ซึ่งเกิดจากการผลิตพลังงานไฟฟ้าที่ลดลงเนื่องจากการโอนโรงไฟฟ้าจำนวน 40
    เมกะวัตต์ ของ เอ็นเอ็มพีซี ให้แก่ เอ็นพีซี เมื่อเดือนกุมภาพันธ์ 2549
    ซึ่งเป็นไปตามสัญญาที่กำหนดไว้

-   รายได้จากดอกเบี้ยรับและรายได้อื่นๆ จำนวน 88 ล้านบาท เพิ่มขึ้น 43 ล้านบาท หรือ
    คิดเป็นร้อยละ 95 ส่วนใหญ่มาจากรายได้อื่นที่เกิดขึ้นจากภาษีซื้อ (Input VAT) ของ
    โคแนลที่เพิ่มขึ้น

-   ต้นทุนขาย จำนวน 153 ล้านบาท ลดลงจากปี 2548 จำนวน 141 ล้านบาท หรือ ร้อยละ 48
    เนื่องจากการโอนโรงไฟฟ้าของเอ็นเอ็มพีซี

-   ค่าใช้จ่ายในการบริหารและภาษี จำนวน 259 ล้านบาท ลดลงจากปีก่อน จำนวน 369
    ล้านบาท หรือ ร้อยละ 59 สาเหตุหลักมาจาก เอ็นทีพีซี
    ซึ่งได้เปลี่ยนมาใช้การบันทึกบัญชีวิธีรวมตามสัดส่วน
    ทำให้เริ่มต้นบันทึกค่าใช้จ่ายในการดำเนินงานโครงการน้ำเทิน 2 ใน ปี 2548 จำนวน 458
    ล้านบาท ซึ่งส่วนใหญ่ได้แก่ค่าใช้จ่ายในการพัฒนาโครงการจำนวน 280 ล้านบาท สำหรับปี
    2549 เอ็นทีพีซี มีค่าใช้จ่ายในการดำเนินงานโครงการน้ำเทิน 2 จำนวน 31 ล้านบาท
    นอกจากนั้นค่าใช้จ่ายในการบริหารของโคแนลลดลง 14 ล้านบาท
    ซึ่งสอดคล้องกับการโอนโรงไฟฟ้าของเอ็นเอ็มพีซี ในขณะที่ภาษีเงินได้ของโคแนลเพิ่มขึ้นทั้งสิ้น
    74 ล้านบาท เนื่องจากในปี 2548 มีการปรับปรุงภาษีเงินได้รอการตัดจ่าย

-   ดอกเบี้ยจ่าย จำนวน 72 ล้านบาท เพิ่มขึ้นจากปีก่อน จำนวน 3 ล้านบาท หรือ ร้อยละ 5

5) กลุ่มธุรกิจอื่นๆ ประกอบด้วย 2 บริษัทย่อยคือ เอสโก และ เอ็กคอมธารา มีรายได้รวมทั้งสิ้น
1,004 ล้านบาท เพิ่มขึ้นจากปี 2548 จำนวน 335 ล้านบาท หรือ ร้อยละ 50
และมีค่าใช้จ่ายรวมจำนวน 703 ล้านบาท เพิ่มขึ้นจากปีก่อน จำนวน 235 ล้านบาท หรือ ร้อยละ
50 โดยมีรายละเอียดดังต่อไปนี้

รายได้และค่าใช้จ่ายของกลุ่มธุรกิจอื่นๆ: หน่วย: ล้านบาท

  ------------- ------- ------ ------------ -------- ------- -------- ------------
                เอสโก          เอ็กคอมธารา            รวม              

                2549    2548   2549         2548     2549    2548     %เปลี่ยนแปลง

  รายได้รวม      804     497    201          172      1,004   669      50%

  ค่าใช้จ่ายรวม    640     405    63           63       703     468      50%
  ------------- ------- ------ ------------ -------- ------- -------- ------------

-   รายได้ค่าบริการของเอสโก จำนวน 788 ล้านบาท เพิ่มขึ้นจากปี 2548 จำนวน 301
    ล้านบาท หรือ ร้อยละ 62
    สาเหตุหลักจากการเพิ่มขึ้นของการให้บริการบำรุงรักษาและขายอุปกรณ์เครื่องจักรในการผลิตไฟฟ้าระหว่างเอสโก
    กับ โรงไฟฟ้าเอลกาลี 2 ประเทศซูดาน

-   รายได้ค่าน้ำ ของเอ็กคอมธารา จำนวน 192 ล้านบาท เพิ่มขึ้นจาก ปี 2548 จำนวน 24
    ล้านบาท หรือ ร้อยละ 14 เนื่องจากปริมาณน้ำประปาขั้นต่ำ (Minimum Take)
    และอัตราค่าน้ำที่เพิ่มขึ้นตามสัญญาระยะยาวกับการประปาส่วนภูมิภาค

-   รายได้จากดอกเบี้ยรับและรายได้อื่นๆ จำนวน 23 ล้านบาท เพิ่มขึ้น 9 ล้านบาท หรือ
    คิดเป็นร้อยละ 61 ส่วนใหญ่มาจากดอกเบี้ยรับที่เพิ่มขึ้นของ เอ็กคอมธารา 5 ล้านบาท
    และเอสโก 4 ล้านบาท เนื่องจากอัตราดอกเบี้ยที่สูงขึ้น

-   ส่วนได้เสียในกิจการร่วมค้า ของเอสโก จำนวน 2 ล้านบาท เพิ่มขึ้น 1 ล้านบาท จากบริษัท
    อมตะ เพาเวอร์-เอสโก เซอร์วิส จำกัด (อเมสโก)

-   ต้นทุนบริการ จำนวน 547 ล้านบาท เพิ่มขึ้นจากปี 2548 จำนวน 212 ล้านบาท หรือร้อยละ
    63
    เป็นผลมาจากการเพิ่มขึ้นของต้นทุนการให้บริการบำรุงรักษาและต้นทุนอุปกรณ์เครื่องจักรของ
    เอสโก ซึ่งสอดคล้องกับรายได้ที่เพิ่มขึ้น

-   ต้นทุนขายน้ำประปา จำนวน 59 ล้านบาท เพิ่มขึ้นจากปีก่อน จำนวน 4 ล้านบาท หรือ ร้อยละ
    7 มาจาก เอ็กคอมธารา
    เนื่องจากค่าจ้างผลิตน้ำประปาและบำรุงรักษาระบบผลิตและท่อส่งน้ำประปาเพิ่มขึ้น

-   ค่าใช้จ่ายในการบริหารและภาษี จำนวน 95 ล้านบาท เพิ่มขึ้นจากปีก่อน จำนวน 22 ล้านบาท
    หรือ ร้อยละ 31 เนื่องจากภาษีเงินได้และค่าใช้จ่ายในการบริหารของเอสโกที่เพิ่มขึ้น

-   ดอกเบี้ยจ่าย จำนวน 3 ล้านบาท ลดลงจากปีก่อน จำนวน 3 ล้านบาท หรือ ร้อยละ 54
    เนื่องจากเงินต้นคงเหลือของเงินกู้ของ เอ็กคอมธารา ลดลง

4. รายงานและวิเคราะห์ฐานะการเงิน

4.1 การวิเคราะห์สินทรัพย์

ณ วันที่ 31 ธันวาคม 2549 บผฟ. บริษัทย่อย และกิจการร่วมค้า มีสินทรัพย์รวมจำนวน 71,886
ล้านบาท เพิ่มขึ้น 10,636 ล้านบาท หรือ ร้อยละ 17 เมื่อเทียบกับสิ้นปี 2548
โดยมีรายละเอียดสำคัญดังนี้

[]

1)  เงินสด เงินฝากสถาบันการเงิน เงินลงทุนในหลักทรัพย์ในความต้องการของตลาด
    ทั้งระยะสั้นและระยะยาว จำนวน 9,633 ล้านบาท คิดเป็นสัดส่วนร้อยละ 13
    ของสินทรัพย์รวม ลดลง 2,780 ล้านบาท หรือร้อยละ 22 สาเหตุหลักจาก
    เงินสดและรายการเทียบเท่าเงินสดลดลง 2,972 ล้านบาท
    เนื่องจากการจ่ายทดรองค่าหุ้นเพิ่มทุนใน BLCP ให้กับ CLP Power (BLCP) Ltd
    ซึ่งเป็นบริษัทในเครือของ CLP Holdings Limited จำนวน 2 พันล้านบาท
    และการชำระหนี้เงินกู้ทั้งหมดที่มีกับสถาบันการเงินต่างประเทศก่อนครบกำหนดของ บฟร.
    จำนวน 78 ล้านดอลลาร์สหรัฐหรือเทียบเท่าเงินบาท 3,222 ล้านบาท
    ในขณะที่เงินฝากสถาบันการเงินและหลักทรัพย์ในความต้องการตลาดระยะสั้นเพิ่มขึ้น 99
    ล้านบาท เงินลงทุนระยะยาวในหลักทรัพย์ในความต้องการของตลาดและเงินลงทุนอื่นๆ เพิ่มขึ้น
    93 ล้านบาท

2) เงินลงทุนระยะสั้นและระยะยาวที่ใช้เป็นหลักประกัน จำนวน 4,466 ล้านบาท
คิดเป็นสัดส่วนร้อยละ 6 ของสินทรัพย์รวม ลดลง 10 ล้านบาท หรือร้อยละ 0.21 เนื่องจาก บฟร.
ได้จ่ายชำระคืนเงินกู้ยืมทั้งจำนวนจึงไม่ต้องสำรองเงินในบัญชีหลักประกัน ในขณะที่บริษัทย่อยของ
จีอีซี ต้องสำรองเงินภายใต้สัญญาเงินกู้ยืมและการออกหุ้นกู้เพิ่มขึ้น

3) เงินลงทุนในบริษัทร่วมและส่วนได้เสียในกิจการร่วมค้า จำนวน 7,083 ล้านบาท
คิดเป็นสัดส่วนร้อยละ 10 ของสินทรัพย์รวม เพิ่มขึ้น 6,680 ล้านบาท สาเหตุหลักเนื่องจาก บผฟ.
ได้รับรู้รายการซื้อเงินลงทุนใน BLCP จำนวน 6,645 ล้านบาท
ประกอบกับการรับรู้ส่วนแบ่งกำไรจากเออีพี

การที่ บผฟ. ได้รับรู้รายการซื้อเงินลงทุนใน BLCP จำนวน 6,645
ล้านบาทนั้นเพราะว่าคู่สัญญาได้มีการปฏิบัติตามเงื่อนไขบังคับก่อนตามที่กำหนดไว้ในสัญญาซื้อขายหุ้นครบถ้วนแล้วเป็นส่วนใหญ่ในปี
2549
ยกเว้นการโอนหุ้นตามกฎหมายและการได้รับหนังสือแสดงความยินยอมจากเจ้าหนี้เงินกู้อย่างเป็นทางการที่เกิดขึ้นในเดือน
มกราคม 2550 บผฟ.จึงถือว่าการซื้อขายได้เสร็จสิ้นสมบูรณ์ในปี 2549 อย่างไรก็ตาม
บผฟ.ยังไม่ได้นำงบการเงินของ BLCP มาจัดทำงบการเงินรวมตามสัดส่วน เนื่องจาก บผฟ.
จะมีอำนาจควบคุมร่วมอย่างสมบูรณ์ใน BLCP ในปี 2550

4) ที่ดิน อาคารและอุปกรณ์สุทธิ จำนวน 41,247 ล้านบาท คิดเป็นสัดส่วนร้อยละ 57
ของสินทรัพย์รวม เพิ่มขึ้นสุทธิทั้งสิ้น 6,498 ล้านบาท หรือร้อยละ 19
สินทรัพย์ที่เพิ่มขึ้นส่วนใหญ่มาจาก การก่อสร้างโรงไฟฟ้าเพิ่มเติมของ จีอีซี (จีพีจี และ จีวายจี)
เอ็นทีพีซี และ เอพีบีพี จำนวน 7,520 ล้านบาท 1,140 ล้านบาท และ 180 ล้านบาท ตามลำดับ
และการบันทึกวัสดุสำรองหลักเป็นสินทรัพย์เนื่องจากการซ่อมบำรุงรักษาของ บฟร. บฟข. และ
ทีแอลพี โคเจน จำนวน 301 ล้านบาท 396 ล้านบาท และ 40 ล้านบาท ตามลำดับ

ในขณะที่มีการตัดค่าเสื่อมราคาของสินทรัพย์ บผฟ. และบริษัทย่อยอื่นๆ จำนวน 2,555 ล้านบาท
และการโอนวัสดุสำรองหลักที่ไม่ได้ใช้งานออกไปยังวัสดุสำรองคลังของ บฟร. บฟข. และ ทีแอลพี
โคเจน จำนวน 211 ล้านบาท 207 ล้านบาท และ 35 ล้านบาท ตามลำดับ

5) สินทรัพย์อื่นๆ จำนวน 9,458 ล้านบาท คิดเป็นสัดส่วนร้อยละ 13 ของสินทรัพย์รวม เพิ่มขึ้น
248 ล้านบาท หรือร้อยละ 3 สาเหตุหลักเนื่องจากสินทรัพย์หมุนเวียนอื่นๆ เพิ่มขึ้น 167 ล้านบาท
สินทรัพย์ไม่หมุนเวียนอื่นๆสุทธิเพิ่มขึ้น 166 ล้านบาท ลูกหนี้การค้ากิจการที่เกี่ยวข้องกัน
(ค่าไฟฟ้าจาก กฟผ.) เพิ่มขึ้น 117 ล้านบาท ในขณะที่วัสดุสำรองคลังสุทธิลดลง 171 ล้านบาท

4.2 การวิเคราะห์หนี้สิน

ณ วันที่ 31 ธันวาคม 2549 บริษัทมีหนี้สินรวม จำนวน 35,302 ล้านบาท เพิ่มขึ้น 6,166 ล้านบาท
หรือร้อยละ 21 เนื่องจาก
การบันทึกรายการเจ้าหนี้กิจการที่เกี่ยวข้องกันเพิ่มขึ้นจากเงินลงทุนในกิจการร่วมค้า BLCP จำนวน
4,645 ล้านบาท ประกอบกับเงินกู้ยืมระยะยาวจากสถาบันการเงินและหุ้นกู้ที่เพิ่มขึ้น
ดังรายละเอียดต่อไปนี้

1) เงินกู้ยืมระยะยาวและหุ้นกู้ จำนวน 25,245 ล้านบาท หรือร้อยละ 72 ของหนี้สินรวม เพิ่มขึ้น
1,760 ล้านบาท หรือร้อยละ 7 โดยมีรายละเอียดเป็นเงินตราสกุลต่างๆ ดังนี้

-   []เงินกู้สกุลดอลลาร์สหรัฐ จำนวน 306 ล้านดอลลาร์สหรัฐ

-   เงินกู้สกุลเยน จำนวน 970 ล้านเยน

-   เงินกู้สกุลเปโซ จำนวน 52 ล้านเปโซ

-   เงินกู้สกุลบาท จำนวน 8,018 ล้านบาท

-   หุ้นกู้สกุลบาท จำนวน 6,337 ล้านบาท

ในปี 2549 มีการเบิกเงินกู้เพิ่มขึ้นทั้งสิ้น 10,859 ล้านบาท สำหรับการก่อสร้างโรงไฟฟ้าของ จีอีซี
จำนวน 9,208 ล้านบาท เอ็นทีพีซี 1,523 ล้านบาท และ เอพีบีพี จำนวน 128 ล้านบาท
ในขณะที่มีการชำระคืนเงินกู้ยืมระยะยาวรวมทั้งสิ้น 9,434 ล้านบาท แบ่งเป็นของ บฟร. 4,048
ล้านบาท เพื่อการชำระหนี้คงค้างของเงินกู้ US Institutional Loans ก่อนครบกำหนด บฟข.
1,304 ล้านบาท ทีแอลพีโคเจน 149 ล้านบาท เอ็กคอมธารา 60 ล้านบาท ร้อยเอ็ดกรีน 34
ล้านบาท โคแนล 223 ล้านบาท เอพีบีพี 33 ล้านบาท และ จีอีซี 3,583 ล้านบาท เพื่อ
Refinance เงินกู้ จีซีซี เอ็นเคซีซี และ เอสซีซี เมื่อเดือนเมษายน 2549 โดย จีซีซี
ออกหุ้นกู้สกุลบาท ซึ่งหากคิดตามสัดส่วนที่ บผฟ. ถือหุ้นร้อยละ 50 แล้ว จะเป็นหนี้ตามสัดส่วนของ
บผฟ. จำนวน 2,900 ล้านบาท นอกจากนั้นยังมีการจ่ายชำระคืนหุ้นกู้ของ บฟร. บฟข. และจีอีซี
จำนวน 735 ล้านบาท 583 ล้านบาท และ 145 ล้านบาท ตามลำดับ

กำหนดชำระคืนเงินกู้ระยะยาวและหุ้นกู้ ณ วันที่ 31 ธันวาคม 2549 หน่วย: ล้านบาท

  ------------- ------- ------------ ----------- ------- -------- ------- --------
  กำหนดชำระคืน   บฟข.    ทีแอลพีโคเจน   ร้อยเอ็ดกรีน   เอพีบีพี   จีอีซี      โคแนล   เอ็นทีพีซี

  ภายใน 1 ปี     2,012   150          29          41      350      189     -

  1-5 ปี         3,637   765          122         209     5,149    369     389

  เกินกว่า 5 ปี    -       655          142         166     8,536    -       2,336

  รวม           5,649   1,570        294         416     14,035   558     2,724
  ------------- ------- ------------ ----------- ------- -------- ------- --------

ทั้งนี้เงินกู้ยืมระยะยาวและหุ้นกู้ค้ำประกันโดยการจำนองที่ดิน อาคาร โรงไฟฟ้า และเครื่องจักร
และได้กันเงินสำรองเพื่อการชำระคืนเงินต้นและจ่ายดอกเบี้ยที่จะครบกำหนดชำระคืนภายใน 1 ปี
และเพื่อลดความเสี่ยงจากอัตราแลกเปลี่ยน

2) หนี้สินอื่นๆ จำนวน 10,056 ล้านบาทหรือร้อยละ 28 ของหนี้สินรวม เพิ่มขึ้น 4,406 ล้านบาท
สาเหตุหลักเนื่องจากการบันทึกรายการเจ้าหนี้กิจการที่เกี่ยวข้องกันเพิ่มขึ้นจำนวน 5,019 ล้านบาท
โดยส่วนสำคัญมาจากเงินลงทุนในส่วนที่ บผฟ. ยังไม่ได้ชำระจากการลงทุนในกิจการร่วมค้า BLCP
จำนวน 4,645 ล้านบาทให้แก่ CLP Power (BLCP) Ltd.
ซึ่งได้มีการชำระเงินและโอนหุ้นในวันที่ 30 มกราคม 2550 และหนี้สินไม่หมุนเวียนอื่นๆ เพิ่มขึ้น
816 ล้านบาท เจ้าหนี้การค้าเพิ่มขึ้น 283 ล้านบาท ภาษีเงินได้ค้างจ่ายเพิ่มขึ้น 354 ล้านบาท
ในขณะที่เจ้าหนี้ค่าก่อสร้างของ จีอีซี ลดลง 1,932 ล้านบาท

4.3 การวิเคราะห์ส่วนของผู้ถือหุ้น

ณ วันที่ 31 ธันวาคม 2549 ส่วนของผู้ถือหุ้น มีจำนวน 36,585 ล้านบาท เพิ่มขึ้นจากสิ้นปี 2548
จำนวน 4,470 ล้านบาท คิดเป็นร้อยละ 14 เนื่องจากปัจจัยหลักคือ

- กำไรสุทธิจากผลการดำเนินงานจำนวน 6,036 ล้านบาท

- ในการประชุมสามัญผู้ถือหุ้นครั้งที่ 1/2549 เมื่อวันที่ 24 เมษายน 2549
ที่ประชุมได้มีมติอนุมัติให้จ่ายเงินปันผลจากผลการดำเนินงาน 6 เดือนหลังของปี 2548 หุ้นละ 1.75
บาท รวมเป็นเงินทั้งสิ้น 921 ล้านบาท และ บผฟ. ได้จ่ายเงินปันผลดังกล่าวให้แก่ผู้ถือหุ้น เมื่อวันที่
10 พฤษภาคม 2549

- ในการประชุมคณะกรรมการ บผฟ. เมื่อวันที่ 28 สิงหาคม 2549
ที่ประชุมได้มีมติอนุมัติให้จ่ายเงินปันผลจากการดำเนินงาน 6 เดือนแรกของปี 2549 หุ้นละ 2 บาท
รวมเป็นเงินทั้งสิ้น 1,053 ล้านบาท และบผฟ. ได้จ่ายเงินปันผลดังกล่าวให้แก่ผู้ถือหุ้น เมื่อวันที่ 26
กันยายน 2549

จากการวิเคราะห์โครงสร้างของเงินทุน ณ วันที่ 31 ธันวาคม 2549 สรุปได้ดังนี้

[]ส่วนของผู้ถือหุ้น จำนวน 36,585 ล้านบาท คิดเป็นร้อยละ 50.89

หนี้สิน จำนวน 35,302 ล้านบาท คิดเป็นร้อยละ 49.11

สามารถคำนวณหา อัตราส่วนทางการเงินที่สำคัญ ได้ดังนี้

-   อัตราส่วนหนี้สินต่อส่วนของผู้ถือหุ้น เท่ากับ 0.96 เท่า สูงกว่าสิ้นปี 2548 ซึ่งเท่ากับ 0.91
    เท่า

-   มูลค่าตามบัญชีของสินทรัพย์สุทธิต่อหุ้น เท่ากับ 67.26 บาท เพิ่มขึ้นจากสิ้นปี 2548
    ซึ่งอยู่ที่ระดับ 58.96 บาท

5. รายงานการวิเคราะห์กระแสเงินสด

งบกระแสเงินสดแสดงกระแสเงินสดที่เปลี่ยนแปลงจากกิจกรรมดำเนินงาน กิจกรรมลงทุน
และกิจกรรมจัดหาเงิน ณ สิ้นงวดบัญชี และแสดงเงินสดและรายการเทียบเท่าคงเหลือสิ้นงวด
เงินสดและรายการเทียบเท่าคงเหลือ ณ วันที่ 31 ธันวาคม 2549 เป็นเงินจำนวน 5,849
ล้านบาท ลดลงจากสิ้นปี 2548 ทั้งสิ้น 2,972 ล้านบาท
โดยมีเงินสดและรายการเทียบเท่าเงินสดลดลงสุทธิ 3,112 ล้านบาท
และมีผลกระทบของการเปลี่ยนแปลงอัตราแลกเปลี่ยนจำนวน 141 ล้านบาท
ซึ่งมีรายละเอียดของแหล่งที่มาและแหล่งที่ใช้ไปของเงินดังต่อไปนี้

- เงินสดสุทธิที่ได้มาจากกิจกรรมดำเนินงาน จำนวน 8,298 ล้านบาท
ส่วนใหญ่มาจากเงินสดที่ได้จากการดำเนินงาน 8,280 ล้านบาท และ เงินทุนหมุนเวียนเพิ่มขึ้น 18
ล้านบาท

- เงินสดสุทธิที่ใช้ไปสำหรับกิจกรรมลงทุน จำนวน 12,066 ล้านบาท
โดยมีเงินลงทุนในการก่อสร้างโรงไฟฟ้าของ จีอีซี จำนวน 8,121 ล้านบาท เอ็นทีพีซี จำนวน
1,739 ล้านบาท และเอพีบีพี จำนวน 178 ล้านบาท ในขณะที่ได้รับเงินปันผลจากอีสท์ วอเตอร์
กองทุนเปิดเคทีเอสเอฟ และกองทุนเปิดอื่นๆ จำนวน 31 ล้านบาท 130 ล้านบาท และ 8
ล้านบาทตามลำดับ

- เงินสดสุทธิที่ได้มาจากกิจกรรมจัดหาเงิน จำนวน 655 ล้านบาท เนื่องจากการชำระคืนเงินกู้
ของ บฟร. บฟข. ทีแอลพี โคเจน ร้อยเอ็ด กรีน เอ็กคอมธารา เอพีบีพี จีอีซี โคแนล รวมทั้งสิ้น
9,434 ล้านบาท ซึ่ง บฟร.มีการชำระหนี้เงินกู้ US Institutional Loans
ส่วนที่ยังคงค้างก่อนครบกำหนด ประกอบกับการชำระคืนหุ้นกู้จำนวน 1,464 ล้านบาท ของ บฟร.
บฟข. และ จีอีซี ในขณะที่มีการเบิกเงินกู้เพิ่มของ จีอีซี จำนวน 9,208 ล้านบาท เอ็นทีพีซี จำนวน
1,523 ล้านบาท และ เอพีบีพี จำนวน 128 ล้านบาท และการออกหุ้นกู้ของจีซีซี จำนวน 2,900
ล้านบาท นอกจากนั้นได้จ่ายเงินปันผลให้แก่ผู้ถือหุ้นจำนวน 2,150 ล้านบาท

ในปี 2549 บผฟ. มีอัตราส่วนสภาพคล่อง (Liquidity Ratio) ที่สำคัญดังนี้

- อัตราส่วนสภาพคล่อง (Current Ratio) อยู่ที่ 1.69 เท่า เทียบกับปี 2548 ซึ่งเท่ากับ 2.27
เท่า

- อัตราส่วนสภาพคล่องหมุนเร็ว (Quick Ratio) อยู่ที่ 1.27 เท่า เทียบกับปี 2548 ซึ่งเท่ากับ
1.79 เท่า

สาเหตุที่อัตราส่วนทั้งสองลดลงเนื่องจากการบันทึกรายการเจ้าหนี้กิจการที่เกี่ยวข้องกันเพิ่มขึ้นจำนวน
4,645 ล้านบาท จากเงินลงทุนในส่วนที่ บผฟ. ยังไม่ได้ชำระในการลงทุนในกิจการร่วมค้า BLCP
ให้แก่ CLP Power (BLCP) Ltd.
ถึงแม้ว่าเงินกู้ยืมระยะยาวจากสถาบันการเงินที่ถึงกำหนดภายใน 1 ปี ลดลงจากการชำระหนี้เงินกู้
US Institutional Loans ของ บฟร. ทั้งจำนวนก่อนครบกำหนด

12.3 ค่าตอบแทนของผู้สอบบัญชี

12.3.1 ค่าตอบแทนจากการสอบบัญชี (Audit fee)

บริษัทและบริษัทย่อยจ่าย ค่าตอบแทนการสอบบัญชี ให้แก่สำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมามีจำนวนเงินรวม 3,767,000 บาท ประกอบด้วย ค่าสอบบัญชีของบริษัท
จำนวน 2,014,000 บาท และค่าสอบบัญชีของบริษัทย่อยที่แต่ละบริษัทย่อยรับภาระเอง 1,753,000
บาท ทั้งนี้ บริษัทมิได้จ่ายค่าตอบแทนให้แก่ ผู้สอบบัญชี
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมา

12.3.2 ค่าบริการอื่น (Non-Audit fee)

บริษัทและบริษัทย่อยจ่าย ค่าตอบแทนของงานบริการอื่น ซึ่งได้แก่
การให้คำแนะนำเกี่ยวกับการจัดทำคู่มือปฏิบัติงานนโยบายบัญชี การตรวจสอบเพื่อวัตถุประสงค์เฉพาะ
ให้แก่

สำนักงานสอบบัญชีที่ผู้สอบบัญชีสังกัด ในรอบปีบัญชีที่ผ่านมามีค่าบริการอื่นที่จ่ายให้แก่
สำนักงานสอบบัญชีที่ผู้สอบบัญชีสังกัด จำนวนเงิน 1,597,565 บาท
ซึ่งเป็นค่าบริการของบริษัทและบริษัทย่อย

และบริษัทจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
279,000 บาท

ผู้สอบบัญชี บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมาบริษัทมิได้จ่ายค่าตอบแทนให้แก่ ผู้สอบบัญชี
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
และไม่มีค่าใช้จ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา

ทั้งนี้ การจ้างสำนักงานสอบบัญชีที่ผู้สอบบัญชีสังกัด ให้บริการอื่นนอกเหนือจากงานสอบบัญชี
ฝ่ายบริหารได้รายงานต่อคณะกรรมการตรวจสอบว่า ไม่ก่อให้เกิดการขัดกันในด้านผลประโยชน์
(Conflict of Interest) และไม่มีการตรวจสอบงานของตัวเอง
ซึ่งจะไม่ทำให้ผู้สอบบัญชีขาดความเป็นอิสระ และขาดความเป็นกลางในการปฏิบัติงานสอบบัญชี

[1] ที่มา: กฟผ.